Cursurile din şcolile din Sectorul 5 vor fi suspendate luni şi, de mâine, vor fi închise toate instituţiile astfel încât să nu fie niciun fel de ore extracuriculare sau alte activități în şcoli în timpul weekendului, pentru că vor începe acţiuni de dezinsecţie, anunță Digi 24. Asta după ce, în două școli din Sectorul 5 au fost cazuri de existenţă a ploșnițelor.
Primarul Sectorului 5 a discutat cu ministrul Educației, Ligia Deca, ca toate şcolile publice din Sectorul 5 să fie închise pentru a avea loc aceste acţiuni de dezinsecţie.
Vor fi aplicate substanţe atât în interiorul şcolilor, cât şi pe o rază de trei metri în jurul instituţiilor de învăţământ. Se doreşte să se facă doua aplicări, astfel încât să existe timpul necesar pentru aerisirea şcolilor şi copiii să revină în siguranţă la ore marţi.
Fiți la curent cu ultimele noutăți. Urmăriți DCNews și pe Google News